पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ की राजधानी रायपुर में चोरों के हौसले बुलंद है, लेकिन रायपुर में पुलिस ने एक ऐसे कपड़ा चोर को गिरफ्तार किया है। जिसने कपड़ों की चोरी करके अपनी ही दुकान खोल ली। आरोपी रिंकु मौर्या ने राजधानी में अलग-अलग कई कपड़ा दुकानों में चोरी की वारदात को अंजाम दिया और फिर अपनी दुकान खोल दी।
गिरफ्त में कपड़ा चोर
कपड़ा चोर ने थाना आमानाका, थाना सरस्वती नगर व थाना गुढ़ियारी क्षेत्र पर स्थित 3 अलग-अलग कपड़ा दुकानों में चोरी की वारदातों को अंजाम दिया। जिसके बाद आरोपी ने चोरी किए गए कपड़ों से अपनी खुद की बिरगांव उरला में नवीन गारमेंट्स के नाम से नई कपड़ा दुकान खोल ली थी। रायपुर पुलिस ने बताया कि आरोपी दुकानों से रेडीमेड कपड़े, साड़ियां व अन्य कपड़ों की चोरी किया करता था। फिर उसे अपने दुकान में ग्राहकों को बिक्री करता था।
आरोपी रिंकु मौर्या (30) पहले भी मोबाइल चोरी और सूने मकान में चोरी करने के प्रकरण में जेल जा चुका है। आरोपी की निशानदेही पर उसके दुकान से चोरी की रेडीमेड कपड़े और नगदी रकम करीब 3 लाख 51 हजार रुपये और घटना में उपयोग किए गए औजार को जब्त किया गया है। आरोपी को गिरफ्तार कर थाना आमानाका सहित संबंधित थानों में अग्रिम कार्रवाई की गई है।
ऐसे आया पुलिस की गिरफ्त में
रायपुर में मंगलवार की रात में सायबर सेल की टीम द्वारा थाना आमानाका क्षेत्र में गश्त के दौरान एक व्यक्ति को संदिग्ध अवस्था में एक कपड़ा दुकान के बाहर देखा। जिस पर टीम के सदस्यों द्वारा व्यक्ति से पूछताछ करने पर उसने अपना नाम रिंकु मौर्या निवासी बीरगांव उरला का होना बताया और वह अपने पास एक लोहे का रांड रखा था। जिससे किसी भी ताला को तोड़ा व दुकान के शटर को उठाया जा सकता था। टीम के सदस्यों को संदेह होने पर उसे पकड़कर थाना आमानाका लाकर चोरी की घटनाओं के संबंध में कड़ाई पूछताछ की गई। उसके बाद आरोपी ने सभी अपराधों को स्वीकार किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva zho_Hant eng_Latn